LADC hnuaia Lawngtlai Chandmary bial MDC by-election-a hman tur EVM-te endik a ni,"849/2024-2025 2024 Nikir thla ni 18: June ni 27, 2024-a Lai Autonomous District Council (LADC) hnuaia 12-Lawngtlai Chandmary biala Member of District Council (MDC) by-election buatsaih tura hman tur Electronic Voting Machine (EVM)-te chu vawiin khan Lawngtlai DC Conference Hall-ah endikna (first level checking) kalpui a ni. EVM first level checking (FLC) nei tur hian a siamtu Bharat Electronics Limited (BEL) aṭangin engineer pahnih an lo kal a. Election official-te leh political party hrang hrang aiawhte hmuh laiin khawlte hi inthlannaa hman tlak a nih dawn leh dawn loh an endik a ni. Lawngtlai Chandmary bial MDC by-election atan hian polling station palia inthlanna atana hman tur EVM set (control unit leh ballot unit) 4 bakah, thlavenga dah turte mamawh a ni dawn a. Vawiin FLC-ah hian EVM ballot unit (BU) 15 leh EVM control unit (CU) 15 chu endik niin, inthlan nan a hman tlak tih finfiah a ni. Attachment Loading attachment...",Dated: 18 th Jun 24 3:10 PM,https://dipr.mizoram.gov.in/post/ladc-hnuaia-lawngtlai-chandmary-bial-mdc-by-election-a-hman-tur-evm-te-endik-a-ni